Fant lykken etter nakendating - på hver sin kant
– Jeg har funnet mitt livs kjærlighet, forteller Alajääskö til VG denne uken. I torsdagens episode av nakendatingprogrammet på TVNorge, kjempet to menn, Henrik Askeland og Ole-Petter Larsen (27) om hennes oppmerksomhet. Mia valgte å invitere Henrik videre til et møte med klærne på, og han valgte å bli igjen og ha en påkledd date med henne, fremfor å ta billetten hjem. – Det var en veldig enkel vurdering. Etter å ha vært gjennom det vi har vært gjennom, hadde jeg ikke latt Mia stå igjen der alene, fortalte Askeland rett etter innspillingen.Likevel oppsto ingen søt musikk mellom de to, men i dag har de begge funnet lykken. Alajääskö sier hun og kjæresten fant kjærligheten etter noen år som venner. – Han er helt perfekt. Nei da, men veldig, veldig fantastisk å ha rundt seg! Å være forelsket i sin beste venn – min egen pirat jeg kan leke røver med – det er nok det morsomste og det mest kjærlighetsfylte jeg har vært med på, utdyper hun. Har du lest: Det verste med nakendatingen. – Hvorfor ble det ikke noe mellom deg og Henrik? – Den lille gnisten jeg er ute etter var ikke der. Men jeg og Henrik skiltes som venner. Han er en superfin gutt, men ikke den rette for meg. Henrik bekrefter den opplevelsen: – Det var mest vennskap mellom oss, det lå vel i kortene allerede da. Mia er ikke helt min type, men hun er en veldig hyggelig jente og vi hadde det veldig hyggelig. Han fant derimot kjærligheten like etter at han kom hjem fra Filippinene: – Jeg har fått meg kjæreste. Nå har jeg funnet drømmedama! Henne fant jeg på Jaeger i Oslo. Da jeg egentlig mer eller mindre hadde gitt opp, dro en kompis og jeg ut på byen, og siden har det vært henne. Det var i mars, på bursdagen hennes, faktisk. Bakgrunn: Derfor sladdes ikke nakendating.Askeland hadde ingen særlige forhåpninger om å bli valgt videre: – Med tanke på et par hendelser, hadde jeg ingen store forhåpninger om å bli valgt som den utkårede. Jeg har vært veldig «laidback» når det kommer til det hele veien, og kanskje er det det som har gitt utslaget, sa Henrik da. Med «et par hendelser» mener han blant annet at han sovnet både den første og den andre kvelden. – Hvorfor sov du så mye under innspillingen? – Det var nok en kombinasjon av jet lag og at det ble litt mye. Men hadde det vært drømmedama mi, hadde jeg mest sannsynlig ikke sovnet, påpeker Askeland. Heller ikke Larsen ble veldig skuffet. – Jeg tok det ikke spesielt hardt. Jeg var på en date med Mia før utvelgelsen, og det var ingen romantisk stemning. Så at jeg ikke ble valgt videre, det tar jeg ganske lett på, var Larsens vurdering etter seremonien. Fra innspillingen: Her sjekker de hverandre splitter nakne.– Hva gikk galt? – Vi var veldig forskjellige typer, men vi hadde superklaff på humor og kjemi og alt sånt. Hadde hun villet dødd av latter, hadde hun nok valgt meg. Men det har absolutt ikke vært noen seksuell spenning, så derfor tror jeg det var veldig gjensidig. Vi ble kompiser og hadde det gøy sammen. Mia og Henrik sa de hadde det litt romantisk før jeg kom, men så ble vi bare tre kompiser som hang sammen, konkluderer Ole-Petter. Hverken Mia eller Henrik angrer på at de ble med i programmet. – Jeg er glad for at jeg valgte å være med på «Adam søker Eva». Det har gjort meg sterkere og jeg kjenner meg mye mer komfortabel med kroppen min. Å være naken på TV er også modig, spesielt når jeg kan telle på én hånd hvor mange ganger jeg har vist meg uten sminke offentlig. Så å kaste seg ut i et sånt program, det gir jeg meg selv et klapp på skulderen for!, sier hun. VG+: Derfor dater vi nakne (krever innlogging). – Nei, jeg angrer ikke på noe. Eller kanskje på at jeg ikke sov meg gjennom hele greia, sier han med en latter.
Både Mia Alajääskö (25) og Henrik Askeland (29) har funnet en drømmepartner etter deltakelsen i «Adam søker Eva». Men det ble ikke hverandre.